# Anne Brandfjeld

### Fra Wikipedia, den frie encyklopedi

Anne Brandfjeld, født i Vardal i 1812 og død i Kristiania 1905, var en av hovedstadens mest kjente kloke koner, signekjerringer eller folkemedisinere. Hun ble lært opp av Beret Kampen fra Kristiania, Vis-Knut fra Gausdal, og Elseby den trollkyndige fra Vardal.

Anne kom til Kristiania i 1837 og giftet seg med en murer i byen. De fikk seg en husmannsplass på Brannfjell under Ekeberg Hovedgård, og som "Anne Brandfjeld" ble hun kjent over hele byen.

Anne var litenvoren, rolig og balansert, og det ble kjent at hun hadde stor evne til å roe pasientene sine ned. Hun var selv sikker på at hun var synsk, og mange av spådommene hennes slo til. I tillegg til å sitte med mye nedarvet kunnskap fra eldre kloke folk i sine hjemtrakter, leste hun seg også til elementær skolemedisin, og baserte seg på dette, lang erfaring og sunt folkevett.

I 1872 slo hun seg ned under Ekebergåsen, i Gamlebyen. Her ble søkningen til henne enda større enn den hadde vært før.

Anne kjente til trylleformler som støping og signing, og hehandlet aldri pasienter uten å lese over dem. Hun kjente godt til legende urter, og kunne bruke kongslys, høymo eller briskelåg. Hun brukte også arnica ved et tilfelle. Hun var spesialist på engelsk syke og ulike typer eksem. En gang fikk hun liv i en mann alle trodde var død, men Anne Brandfjeld fikk liv i mannen ved å få hjertet i gang igjen.

En gang sa hun: "Jeg har aldri anvendt farlige medisiner, medisiner som kunne gjøre skade. Ingen kan bebreide meg noe i så måte. Hvor dyktige og innsiktsfulle våre norske leger enn er, så har de likevel kommet i skade for å anvende altfor sterke medisiner der hvor et gammelt, godt husråd kunne gjøre samme nytten. Mange utenlandske legeplanter passer ikke for vårt land og våre syke. Så viselig har forsynet innrettet alt at sykdommer som forekommer her i landet, kan helbredes med nettopp de urter som vokser på stedet."

Som skikken var, lærte hun opp en yngre kvinne i legetradisjonen sin før hun døde. Denne kvinnen ble regnet som en av Kristianias "fem kloke" i 1906. Denne kvinnen lærte i sin tur opp datteren sin, som holdt tradisjonen etter Anne Brandfjeld i live til hun døde i 1955..

Hentet fra «http://no.wikipedia.org../../../a/n/n/Anne_Brandfjeld_5a55.html»

Kategori: Norske folkemedisinere

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk